Gheorghe Ciobanu

Motto-cugetare: Gheorghe Ciobanu este artistul plastic care acasă, în țară, în lume, a lăsat urme de artă cu demnitate, trudă, credință și speranță sfințită (inspirat din albumul de artă al artistului-Cover)

Gheorghe Ciobanu simbol al preocupărilor artistice de suflet, a preluat culorile curcubeului așternându-le pe pânză lăsând oamenilor o speranță în mai bine. Într-o norocoasă zi de 13 februarie 2023, în Buzău, am descoperit atelierul lui încărcat cu originale opere de artă, cuprinzând subiecte din cele mai variate. Stăpânind o desăvârșită tehnică prin folosirea de culori curate și frumoase, îmbinate armonios care încântă sufletul iubitorilor de artă. În anul 1976, Gheorghe Ciobanu a avut o expoziție de pictură în Viena la Palatul Pálffy cam în aceeași perioadă și tot în acea locație, a fost organizată o expoziție turistică a României, proiectată de subsemnatul, salariat la acea vreme în cadrul Ministerului Turismului. Cu acel prilej s-a primit marea medalie de aur acordată de către ministrul turismului al Austriei.

Medalia de aur mi-a fost înmânată de János Fazekas în incinta Guvernului României, însoțită de felicitări și mulțumiri. Față de cei ce se lăudau cu diplome de participare, medalia de aur a fost singura realizare deosebită. Mă alătur domnului Dumitru Trancă, când spune încă de prin anul 1979 că: Gheorghe Ciobanu nu este numai inovatorul unui procedeu artistic de efect, ci un poet al culorii, preocupat de nuanțe și efecte rafinate într-un echilibru complex… vibrația lui lirică îmbrăcată în ceracolorul cu reflexe decorative nu e numai dovada căutării ci a luptei continue cu inerția materiei, ce trebuie obligată să se exprime.

Maestrul Gheorghe Ciobanu, cu pensula sa magică afișează cromatic pe pânza tablourilor, armoniile interioare ale sufletului său reușind să declanșeze aparatul creativ al fanteziei sale ajutând iubitorii de artă și frumuseți să înțeleagă subconștientul artistic al realității. Mulțumesc maestre pentru catalogul pe care mi l-ai dăruit. Va rămâne cartea mea de suflet. Ca de la suflet la suflet, arta este frumusețea personajului care vindecă orice rană. Armoniile clare și luminoase ale culorilor și ingenioasele soluții compoziționale definesc în mod pregnant stilul personal, brand Gheorghe Ciobanu.

Pictor Prof. Cojocaru Vergil-Cover

Contents